laion/Wikipedia-Exotic huggingface dataset:
דולי ג'ונסון

דוּלי ג'ונסון (אנגלית: Dulee Johnson; נולד ב-7 בנובמבר 1984 במונרוביה, ליבריה) הוא כדורגלן עבר ליברי ששיחק העמדת הקשר האחורי. ג'ונסון החל במחלקת הנוער של הקבוצה הליברית לואן סטאר, וב-1998 השתתף בגביע גות'יה השוודי, שם התגלה על ידי סוכן הקבוצה השוודית פלודה. לאחר עונה עבר להֵקֶן ששיחקה בין היתר בליגת העל השוודית. מקץ 4 עונות נוספות עזב והגיע לא.י.ק סולנה, בתור מחליפו של דרק בואטנג. בעונת 2007/2008 הגיע ג'ונסון לישראל עם קבוצתו, כדי לשחק מול הפועל תל אביב, בסיבוב הראשון של גביע אופ"א, לה הפסידו 0-1 בסיכום שני המשחקים. לקראת עונת 2008/2009 חתם ג'ונסון במכבי תל אביב לשלוש שנים. מעברו לתל אביב יצא לפועל על אף שחלה במלריה בעת ששהה בליבריה ולמרות מספר עבירות תנועה שנרשמו לחובתו. ג'ונסון זכה עם הקבוצה בגביע הטוטו באותה עונה, אולם לאחר עונה אחת בלבד במדיה נמכר חזרה לא.י.ק סולנה. לאחר עונה נוספת בשוודיה, ניסה ג'ונסון את מזלו ביוון בקבוצת פאנטוליקוס, אך שוחרר ממנה כעבור חצי עונה בשל בעיות התנהגות, ועבר לשחק בהולנד בקבוצת דה חראפסחאפ, שגם ממנה סולק אחרי חצי עונה בלבד. בקיץ 2012 עבר ג'ונסון לאמזאזולו הדרום אפריקנית. בינואר 2013 חתם בקבוצת ברוגה מהליגה השנייה בשוודיה. בפברואר 2014 חתם בקבוצת סג'אטה נבודאר מליגת העל הרומנית. ב-2 בספטמבר 2015 חתם כמוס מהליגה הנורווגית השנייה. ב-9 בינואר 2016 חתם במולדה מהליגה הנורווגית הראשונה, אך הספיק לערוך הופעה אחת בלבד בגביע, ולא רשם כלל הופעות ליגה עד ששוחרר מהמועדון ב-1 ביוני, כחצי שנה אחר כך. עם שחרורו הצטרף לסטארט, גם היא מליגת העל הנורווגית. את הופעת הבכורה שלו בנבחרת ליבריה ערך ג'ונסון בשנת 2001, ועד שנת 2011 ערך 25 הופעות בנבחרת. דולי ג'ונסון, באתר Transfermarkt דולי ג'ונסון, באתר Soccerway דולי ג'ונסון, באתר WorldFootball.net דולי ג'ונסון, באתר National Football Teams דולי ג'ונסון, באתר FootballDatabase.eu אור שפונדר, ‏דולי ג'ונסון חתם במכבי תל-אביב לשלוש שנים, באתר ONE‏, 30 ביולי 2008 רענן ברנובסקי‏, דולי ג'ונסון חוזר לסולנה השבדית, באתר וואלה, 11 ביוני 2009 ynet, פנתוליקוס: דולי ג'ונסון שוחרר בגלל התנהגותו, באתר ynet, 29 במרץ 2011 דולי ג'ונסון נהג שיכור וסולק מדה חראפשחאפ, באתר ynet, 6 באוקטובר 2011 אוסקר סיכם בצ'לסי, "פירלו החדש" חתם בפ.ס.ז', באתר ONE‏, 16 ביולי 2012
הלשכה הציבורית של רוסיה

הלשכה הציבורית (ברוסית - "Общественная палата, ОП РФ") היא גוף בפדרציה הרוסית בו 168 חברים, שנוצר ב-1 ביולי 2005 ביוזמת נשיא רוסיה ולדימיר פוטין על מנת לבחון ולנטר את חקיקת הפרלמנט, הממשלה ושאר גופים ציבוריים בכל הסובייקטים הפדרליים של הפדרציה הרוסית. באופן רשמי תפקידה הוא כשל ועדת ביקורת אך לה כוחות מייעצים בלבד. משך כהונתה של מושב הלשכה הוא שלוש שנים (עד 2012 זה היה שנתיים). את רעיון הלשכה הציע ולדימיר פוטין ב-13 בספטמבר 2004 בעקבות משבר בני הערובה בבסלאן, במטרה להגביר את פיקוח הממשל המרכזי על הסובייקטים הפדרליים השונים, ובכך, בין היתר, לסייע במלחמה בטרור. ב-16 במרץ 2005 אישרה הדומה, הפרלמנט הכל רוסי, את החוק הפדרלי שיצר את הלשכה הציבורית, וב-23 במרץ אושר החוק על ידי מועצת הפדרציה של רוסיה. ב-23 במרץ חתם פוטין על החוק בתפקידו כנשיא רוסיה, והחוק נכנס לתוקף ב-1 ביולי 2005. על פי החוק, מינה הנשיא ב-30 בספטמבר 2005, 42 חברים בלשכה וזאת בשל היותם בעלי תכונות מצוינות בכל הנוגע למדינה ולחברה. אותם 42 חברים בחרו 42 סגנים מאגודות ציבוריות לאומיות ברוסיה, וב-23 בדצמבר בחרו 84 חברים אלו 42 נציגים נוספים מאגודות ציבוריות אזוריות. מדיה וקבצים בנושא הלשכה הציבורית של רוסיה בוויקישיתוף אתר האינטרנט הרשמי של הלשכה הציבורית של רוסיה (ברוסית) אתר האינטרנט הרשמי של הלשכה הציבורית של רוסיה (באנגלית) הלשכה הציבורית של רוסיה, ברשת החברתית פייסבוק הלשכה הציבורית של רוסיה, ביישום טלגרם הלשכה הציבורית של רוסיה, ברשת החברתית אינסטגרם הלשכה הציבורית של רוסיה, ברשת החברתית VK הלשכה הציבורית של רוסיה, סרטונים בערוץ היוטיוב האתר הרשמי (רוסית) האתר הרשמי (אנגלית)
צ'חורוצקו

צ'חוֹרוֹצקוּ (בגאורגית: ჩხოროწყუ, מילולית ממגרלית: "שבע מעיינות") היא דאבא בנפת צ'חורוצקו שבמחוז סמגרלו וסוואנתי עילית גאורגיה, והמרכז המנהלתי של הנפה. אוכלוסיית העיירה מנתה בשנת 2014, 3,141 איש הכוללים 1,500 עקורים מהמחוז הבדלני השכן, אבחזיה. ‏ סמגרלו וסוואנתי עילית, פספורט, באתר ממשלת גאורגיה, (בגאורגית) אתר האינטרנט הרשמי של צ'חורוצקו מדיה וקבצים בנושא צ'חורוצקו בוויקישיתוף רוסתווי-2, מערכת אכיפת החוק הגאורגית תפסה נשק שהוברח מאבחזיה(הקישור אינו פעיל), 24.9.2007, (באנגלית) המוזיאון המקומי צ'חורוצקו(הקישור אינו פעיל), באתר המוזיאונים של גאורגיה, (באנגלית) דאבא (დაბა) - יישוב עירוני קטן, עיירה. ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
נומוניקס

נומוניקס (Numonyx) הייתה חברת הייטק שהוקמה ב-31 במרץ 2008, על ידי החברות אינטל, אס.טי. מיקרואלקטרוניקס (ST Microelectronics) ובית ההשקעות "פרנסיסקו פרטנרז". ב-2 בפברואר 2010, נקנתה החברה על ידי חברת מייקרון טכנולוגיה האמריקאית. החברה פיתחה זכרונות מסוג פלאש. שווי השוק של החברה בעת הקמתה נאמד ב-2.38 מיליארד דולר. נומוניקס החלה דרכה כחברה ייעודית בשוק הזיכרונות, כשמטרתה העיקרית היא לספק מוצרים ללקוחות המייצרים התקני מוצרי צריכה ותעשייה, כולל טלפונים סלולריים, נגני מדיה, מצלמות דיגיטליות, מחשבים אולטרה-ניידים וציוד היי-טק אחר. החברה לא ייעדה את מוצריה בתחום הזיכרונות לצרכנים סופיים. במסגרת בניית החברה החדשה העבירה אינטל לידי נומוניקס את מפעל Fab18 בקריית גת על כל מתחמי הייצור שלו ועל 1,300 עובדיו. המפעל, שכונה מחדש Fab1, עסק בייצור שבבי זיכרון הבזק בטכנולוגיית NOR, שהייתה מסגרת הפעילות שלו גם בעבר. המפעל החדש החל לייצר ב-1999 מיקרו-מעבדים, ובין 2006 ל-2008 עבר שדרוג משמעותי בטכנולוגיות הייצור שלו: בתחילה פעל בטכנולוגיית 180 ננו-מטר, ובמחצית השנייה של 2008 עבר לייצור בטכנולוגיית 45 ננו-מטר, שמאפשרת לייצר מספר גדול יותר של רכיבים על פני כל פרוסת סיליקון. כמו כן, מאפשרת טכנולוגיה זו ייצור רכיבים בעלי צפיפות ונפח זיכרון גבוהים יותר. החברה עסקה בשילובים בין טכנולוגיות הזיכרון RAM NOR RAND, והטכנולוגיה PCM - Phase Change Memory. על לקוחותיה העיקריים של החברה נמנו יצרני הטלפונים הסלולריים ´נוקיה´, ´סוני-אריקסון´, ´מוטורולה´, ´LG אלקטרוניקה´, ´סמסונג´ ועוד. חברות נוספות הרוכשות ממנה את רכיבי הזיכרון מייצרות התקנים למוצרי צריכה ותעשייה כגון: נגני MP3, מצלמות דיגיטליות, מחשבים ניידים זעירים, וכדומה. לחברה במשך שנות פעילותה היו כתשעה מפעלים, בסינגפור, איטליה וישראל (שישה מפעלי ייצור של פרוסות סיליקון 200 מילימטר ושלושה מפעלי ייצור של פרוסות 300 מילימטר). בנוסף, יש היו לה מספר מרכזי מחקר ופיתוח, חלקם באיטליה וחלקם בארצות הברית, וחלקם הועברו, כמו המפעל בקרית-גת, כחלק משיתוף הבעלות עם אינטל. אתר האינטרנט הרשמי של נומוניקס
אלבטרוס אנטיפודי

אלבטרוס אנטיפודי (שם מדעי: Diomedea antipodensis) הוא עוף ימי גדול ממדים ממשפחת האלבטרוסיים. ב-1992 הוא הובחן לראשונה כתת-מין של האלבטרוס הנודד, וב-1998 חלק מן החוקרים הכירו בו כמין נפרד. עם זאת, חלק מהחוקרים אינם מסכימים עם המיון החדש. מחקר שנערך ב-2004 ושבדק את הדנ"א המיטוכונדריאלי ואת המיקרוסטלייטים של אלבטרוסים נודדים, הגיע למסקנה כי פיצול האלבטרוס האנטיפודי מוצדק. האלבטרוסים האנטיפודים קטנים יותר מהאלבטרוסים הנודדים, אך קשה להבדיל ביניהם בשטח. הם מקננים באיים הסמוכים לניו זילנד. המין מתחלק לשני תת-מינים: D. a. antipodensis - מקנן באיי האנטיפודה ובאיי קמפבל. D. a. gibsoni - מקנן באיי אוקלנד. תת-מין זה נחשב למין נפרד בעבר, אולם המחקר שנערך ב-2004 הראה כי ההבדלים בינו לבין תת-המין הראשון מעטים ואינם מצדיקים פיצול. בים, האלבטרוסים האנטיפודים נפוצים ברחבי דרום האוקיינוס השקט, החל מאוסטרליה ועד צ'ילה. תזונתם מתבססת על דיונונים, ובמידה פחותה על דגים. שלא כמו רוב האלבטרוסים הם אינם ניזונים מסרטנים. מצב השימור של האלבטרוס האנטיפודי הוא בסכנת הכחדה. M. Brooke (2004). "Procellariidae", Albatrosses And Petrels Across The World. Oxford University Press, Oxford, UK. ISBN 0-19-850125-0. אלבטרוס אנטיפודי, באתר ITIS (באנגלית) אלבטרוס אנטיפודי, באתר NCBI (באנגלית) אלבטרוס אנטיפודי, בבסיס הנתונים ARKive (באנגלית) אלבטרוס אנטיפודי, באתר האנציקלופדיה של החיים (באנגלית) אלבטרוס אנטיפודי, באתר GBIF (באנגלית) גיליון עובדות באתר BirdLife International האלבטרוס האנטיפודי באתר איגוד השימור העולמי (IUCN) T. M. Burg & J. P. Croxall (2004). Global population structure and taxonomy of the wandering albatross species complex. Molecular Ecology 13 (8): 2345–2355. אלבטרוס אנטיפודי באתר הרשימה האדומה של IUCN
פייפר

האם התכוונתם ל... פייפר איירקראפט – חברה אמריקאית המייצרת כלי טיס פייפר קאב – מטוס קל שיוצר בין 1937 ל-1947 פייפר PA-18 סופר קאב – דגם מתקדם של "פייפר קאב" פייפר צ'רוקי 6 – מטוס קל שנכנס לשימוש ב-1965 פוינט פייפר – פרוור של סידני פלפל (סוג) – סוג של צמח ששמו המדעי הוא Piper פייפר (סרט) – סרט קצר של פיקסאר אישים: בועז פייפר – שחקן, זמר, במאי תיאטרון, מפיק ומעצב גרפי ישראלי בילי פייפר – שחקנית וזמרת בריטית ג'ון פייפר-פרגוסון – שחקן קנדי, יליד אוסטרליה גרגורי פייפר – שחקן בריטי הידוע בעיקר בשל המשחק שלו בסדרת הטלוויזיה "שחיתות" יואכים פייפר – קצין בכיר באס אס מישל פייפר – שחקנית קולנוע וטלוויזיה אמריקאית פטריק פייפר – כדורגלן גרמני ממוצא גנאי פייפר לורי – שם במה של רוזטה ג'ייקובס, שחקנית קולנוע יהודייה-אמריקאית רודי פייפר – מתאבק מקצועי קנדי
ויקיספר

ויקיספר (באנגלית: Wikibooks) הוא מיזם רב-לשוני של קרן ויקימדיה ליצירת ספרי לימוד ומדריכים חופשיים, שיתופיים ומהימנים שכל אחד יכול לתרום ליצירתם ופיתוחם. ויקיספר העברי החל דרכו ב-30 ביולי 2004 ומאז מתווספים אליו ערכים שונים על ידי הגולשים. מטרת הפרויקט היא שכל אדם יוכל ללמוד ולפתח את ידיעותיו בכל נושא שירצה ולא יצטרך לשלם לאף אחד בשביל לעשות זאת, לאפשר לאנשים ללמוד איך להשתמש במחשב ולשפר את הנגישות שלהם למידע הקיים באינטרנט. HTML - מדריך ליצירת אתרים אבטחת מידע - מדריך להגנה על המחשב שפת C - מדריך ללימוד שפת C מדיה וקבצים בנושא ויקיספר בוויקישיתוף אתר האינטרנט הרשמי של ויקיספר (בשפות מרובות) המהדורה העברית של ויקיספר פורטל ויקיספר בכל השפות ערך זה הוא קצרמר בנושא מחשבים ובנושא ספריות. אתם מוזמנים לתרום לוויקיפדיה ולהרחיב אותו. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
הקלאסיקו (פירושונים)

קלאסיקו או סופר קלאסיקו הם כינויים בספורט למשחקי יריבות מסוימים. האם התכוונתם ל... משחקי כדורגל: הקלאסיקו הספרדי בין ברצלונה לריאל מדריד הקלאסיקו האנגלי בין ליברפול למנצ'סטר יונייטד הקלאסיקו הצרפתי בין אולימפיק מרסיי לפריז סן ז'רמן הקלאסיקו האיטלקי בין אינטר מילאנו ליובנטוס הסופר קלאסיקו הארגנטינאי בין בוקה ג'וניורס לריבר פלייט הקלאסיקו האורוגוואי בין נסיונל לפניארול הקלאסיקו המקסיקני בין גוודלחרה לקלוב אמריקה הקלאסיקו הצ'יליאני בין אוניברסידד דה צ'ילה לקולו-קולו הקלאסיקו של אבז'אנדה בין אינדפנדיינטה לראסינג קלוב הקלאסיקו של ריו דה לה פלטה בין נבחרת אורוגוואי לנבחרת ארגנטינה הקלאסיקו הפורטוגזי בין בנפיקה ליסבון לפורטו הקלאסיקו הרוסי בין זניט סנקט פטרבורג לצסק"א וספרטק הסופר-קלאסיקו של האמריקות בין ארגנטינה לברזיל הקלאסיקו הגרמני בין באיירן מינכן לבורוסיה דורטמונד הקלאסיקו הבלארוסי בין באטה בוריסוב לדינמו מינסק הקלאסיקו האוקראיני בין דינמו קייב לשחטאר דונצק הקלאסיקו הישראלי בין מכבי חיפה למכבי תל אביב משחקי כדורסל: הקלאסיקו הספרדי בין ברצלונה לריאל מדריד הקלאסיקו הישראלי בכדורסל בין מכבי תל אביב להפועל ירושלים
סטטוס קוו (פירושונים)

האם התכוונתם ל... סטטוס קוו – מושג בלטינית שפירושו "המצב כפי שהוא" סטטוס קוו (ישראל) – סטטוס קוו בענייני דת ומדינה בישראל מכתב הסטטוס קוו – המכתב שהוביל ליצירת הסטטוס קוו בענייני דת ומדינה בישראל סטטוס קוו (המקומות הקדושים) – ההסדר החל במקומות הקדושים לנצרות בארץ ישראל מאז 1852 סטטוס קוו ואדיס – מחזה ישראלי מאת המחזאי יהושוע סובול קהילות הסטטוס קוו אנטה – הקהילות שבחרו להישאר עצמאיות לאחר הקרע ביהדות הונגריה סטטוס קוו (להקה) – להקת רוק אנגלית סטטוס קוו (תוכנית רדיו) – תוכנית רדיו סטירית שבועית בהנחיית ירון ברובינסקי, המשודרת בגלי צה"ל
יום ראשון של הדקלים

יום ראשון של הדקלים או יום ראשון של כפות התמרים (בלטינית: dominica palmarum) הוא חג נוצרי החל ביום ראשון שלפני הפסחא. החג מציין את כניסתו של ישו לירושלים כמה ימים לפני הפסיון. החג הוא הראשון בסדרת מועדים החלים בשבוע לפני הפסחא, השבוע הקדוש, החותם את עונת התענית (לנט). יום ראשון של הדקלים הוא מועד קדום שמקורותיו עוד בנוסח ירושלים העתיק, ונראה שנחגג לכל המאוחר במאה התשיעית. בכנסיות רבות מצוין החג על ידי חלוקה של כפות תמרים למתפללים. לעיתים, כפות התמרים נקשרות בצורת צלב. הקושי בהשגת עלי דקל במקומות מסוימים, בתקופה זו של השנה, הוביל לשימוש בעצים חליפיים כגון ערבה. מקובל לערוך תהלוכות, בייחוד של ילדים, הנושאים כפות דקלים (או ענפי עצים אחרים) שבורכו במים קדושים ומשחזרים את כניסת ישו לירושלים בקריאות "הושע נא!" וכו', עם חמור או פסל חמור ועליו דמות ישו כסמל לחמורו של משיח. במרכז אירופה, דמות נוספת המקושרת עם יום ראשון של הדקלים היא "ארנב הדקלים", שמקורו כנראה במסורות שהולידו גם את ארנב הפסחא. הפופולריות של האחרון עקרה לגמרי כמעט את "ארנב הדקלים" ואזכורו כיום נדיר. בשנה הליטורגית הקתולית, צבעי היום הם אדום ולבן והוא מצוין גם בהקראת חלקי הבשורה הנוגעים לפסיון של ישו. בכנסייה האורתודוקסית, מוקלות חומרות הצום לקראת סוף עונתו ומותר למשל לאכול דגים החל מאותו היום. על פי המסופר בברית החדשה, ישו לן בבית עניה (קרוב לאלעיזריה של ימינו) ושלח שני תלמידים לכפר סמוך להביא לו אתון ועַיִר שמעולם לא רכבו עליו. הוא הורה שיענו לשואלים כי העיר דרוש לשם האל אך יוחזר בקרוב. הוא נכנס רכוב על גבי העַיִר לירושלים ואנשי העיר כיסו את הדרך לפניו בענפים ובירכו אותו בברכת: "ברוך הבא בשם השם". ייתכן שנכנס דרך שער הרחמים, מקום כניסת המשיח על פי המסורת היהודית, אך סביר יותר כי נכנס בכניסה הדרומית לעיר, שהובילה ישירות לבית המקדש. המנהג לכסות את הדרך לפני אדם חשוב היה נפוץ במזרח הקדום. ישנם חילופי גרסאות בין הבשורות מה בדיוק אנשי העיר הניחו לפני ישו. הבשורות הסינופטיות מדווחות כי הם פשטו בגדים לפניו ורק בבשורה על פי יוחנן מצוינים עלי דקל. ברומא העתיקה עלי דקל היוו סמל לניצחון, ואולי בהקשר זה מרמזים על השאיפות הפוליטיות של היהודים, להשתחרר מעול הרומאים. יש הטוענים כי הכניסה לעיר התרחשה תוך כדי חג הסוכות בו הלולב משמש כאחד מארבעת המינים, למרות שבמסורת הנוצרית מקובל כי היה זה בחג הפסח. מדיה וקבצים בנושא יום ראשון של הדקלים בוויקישיתוף לוסי איוב, על יום ראשון של הדקלים שמעתם?, בערוץ כאן, אפריל 2019 יום ראשון של הדקלים, באתר אנציקלופדיה בריטניקה (באנגלית) מידע על יום ראשון של הדקלים בקטלוג הספרייה הלאומית הבשורה על-פי מתי פרק כא, הבשורה על-פי מרקוס פרק יא, וכן בלוקס פרק יט
אלכסנדר הראשון, מלך סקוטלנד

אלכסנדר הראשון (באנגלית: Alexander I of Scotland, בגאלית סקוטית: אלכסנדייר מק מאל קולים - Alaxandair mac Maíl Coluim באיות עתיק, Alasdair mac Mhaol Chaluim באיות מודרני, כלומר "אלכסנדר בנו של מלקולם";‏ 1078 לערך - 23 באפריל 1124) היה מלך סקוטלנד. אלכסנדר כונה "הנועז" (The Fierce) בשל אומץ לבו, אולם ככל הנראה תואר זה לא ניתן לו בימי חייו, ומקורו בכתבי ההיסטוריון אנדרו מווינטאון. אלכסנדר היה בנו הרביעי של מלקולם השלישי, מלך סקוטלנד ושל מרגרט מווסקס (לימים הפכה לקדושה נוצרייה בשם "מרגרט הקדושה"), אחייניתו של אדוארד המודה. אלכסנדר נקרא על שמו של האפיפיור אלכסנדר השני. אלכסנדר היה יורשו של אחיו הבכור אדגר, שלא נישא ולא היו לו צאצאים. בעת מותו של אדגר בשנת 1107 הוכתר כמלך סקוטלנד, כאשר אחיו דייוויד (לימים מלך סקוטלנד) קיבל אדמות בדרום סקוטלנד - שטחי אדמה שהורחבו בשנת 1113 בלחצו של הנרי הראשון, מלך אנגליה שהיה נשוי לאחותם של דייוויד ושל אדגר. אלכסנדר היה ביחסים טובים עם אחיינו, מלך אנגליה, ובשנת 1114 הצטרף אליו על מנת לסייע להנרי במסע מלחמה בוויילס נגד גרופיד אפ קינאן. ככל הנראה אלכסנדר נשא לאישה את בתו מחוץ לנישואים של הנרי - סיבילה דה נורמנדי בשנת 1107 אולם ייתכן שהנישואים נערכו בשנת 1114 בראשית מסע המלחמה לוויילס (בו בזמן בו, ככל הנראה, נערכו נישואי דייוויד למוד מהאנטיגנדון). לאלכסנדר ולסיבילה לא נולדו ילדים, וסיבילה נפטרה בקנמור שבלוך טיי ביולי 1122 ונקברה במנזר דנפרמליין - מקום קבורתם המסורתי של מלכי סקוטלנד ורעיותיהם. אלכסנדר לא נישא לאחר מותה, ובצערו הקים מנזר לזכרה ואף פעל על מנת שהאפיפיור יכריז עליה כקדושה בשל צדיקותה. לאלכסנדר נולד בן אחד מחוץ לנישואים - מלקולם מק אלכסנדר, שלימים מרד נגד דייוויד הראשון, ונכלא ברוקסבורג עד מותו בשנת 1157. אלכסנדר היה ידוע בצדיקותו, והקים מנזרים בסקון ובאינכקולם, וביחסו הטוב לכמרים ולנזירים (שלמנזריהם נתן אדמות רבות), אולם ג'ון מפורדון ציין שהיה ידוע כמלך נוקשה ליתר נתיניו. כינויו "האמיץ" ניתן לו בעקבות תגובתו להתקפה של אנשיי איי הצפון של סקוטלנד בהיותו באינברגווירי. אלכסנדר הדף את התוקפים ורדף אחריהם עד שהביסם. אלכסנדר נפטר באפריל 1124 בהיותו בחצר המלוכה בטירת סטירלינג, ודייוויד, אחיו, ירש את כס המלוכה. מדיה וקבצים בנושא אלכסנדר הראשון, מלך סקוטלנד בוויקישיתוף אלכסנדר הראשון, מלך סקוטלנד, באתר אנציקלופדיה בריטניקה (באנגלית) אלכסנדר הראשון, מלך סקוטלנד, באתר "Find a Grave" (באנגלית) אלכסנדר הראשון, מלך סקוטלנד, באתר אנציקלופדיית ההיסטוריה העולמית (באנגלית)
קבאלה

קבּאלה (אנגלית: Kabale) היא בירת מחוז קבאלה בדרום מערב אוגנדה. הרשות המקומית של קבאלה מונה 44,699 תושבים (2011) ושוכנת 1,336 מטרים מעל פני הים. קבאלה היא עיר שוק וממוקמת על ציר תנועה ראשי המגיע מהבירה קמפלה אל מעבר הגבול עם רואנדה בגאטונה בדרום; במערב ממשיך הכביש אל קיסורו שממנה ניתן להמשיך לקונגו או לעירייה רוהנג'רי ברואנדה. העיר סמוכה יחסית לאגם בניוני ומהווה בסיס לתיירים המגיעים לאתר גורילות הרים בפארק הלאומי מגהינגה ובפארק הלאומי הבלתי חדיר ביווינדי. מן העיר ניתן לראות את הרי וירונגה שעל הגבול בין אוגנדה לרואנדה. מחוז קבאלה הוא מחוז הררי בדרום מערב אוגנדה. שטח המחוז 1,827 קמ"ר והוא גובל עם מדינת רואנדה השכנה. גבעות ירוקות אך גם מעובדות היטב ממוקמות במחוז בגבהים שבין 1,219 מטר ל-2,347 מטר מעל פני הים. גובה זה גורם לטמפרטורה נמוכה יותר מבשאר המדינה והטמפרטורות הממוצעות בו נעות בין 15-20 מעלות צלזיוס ביום ל-10 מעלות צלזיוס בלילה. הלחות באזור זה גבוהה ונעה בין 90% בבקרים ל 42%-75% בשעות אחר הצהריים. מחוז קבאלה מונה נכון לשנת 2000 כ-629,400 תושבים, בעיקר משבט הבאקיגה. הצפיפות באזור עומדת על 344.5 בני אדם לקילומטר מרובע - המחוז השלישי הצפוף ביותר באוגנדה. כתוצאה מכך אדמת הגידול במחוז מחולקת מאוד ולבית ממוצע יש כשש או שבע חלקות על מספר גבעות. מלבד אנשי שבט הבאקיגה, ניתן למצוא בו גם את אנשי שבט הבאטוואה (פיגמים) וקבוצות אתניות נוספות. האטרקציה העיקרית המביאה תיירים למחוז קבאלה היא גורילות ההרים. העיר שוכנת על הדרך לפארקים הלאומיים שבהם חיים בעלי החיים בסכנת הכחדה הללו פארק לאומי בווינדי ופארק לאומי מגהינגה. אטרקציה נוספת באזור היא אגם בניוני היפה הממוקם שבעה קילומטרים מהעיר. מדיה וקבצים בנושא קבאלה בוויקישיתוף
פלאביה פנטה

פלאביה פנטה (באיטלקית: Flavia Pennetta; נולדה ב-25 בפברואר 1982) היא טניסאית עבר מאיטליה. מדורגת במקום ה-7 בעולם ביחידות (1 בפברואר 2016), בעבר דורגה במקום שישי בעולם (28 בספטמבר 2015). נוסף לכך, דורגה במקום הראשון בעולם בזוגות נשים (28 בפברואר 2011) בדירוג ה-WTA. פנטה זכתה ב-17 תוארי יחידות (10 WTA ו-7 ITF) וב-23 תוארי זוגות (14 WTA ו-9 ITF). הישג השיא של פנטה, הוא זכייה באליפות ארצות הברית הפתוחה (גראנד סלאם) בשנת 2015, לאחר ניצחון במשחק הגמר על בת ארצה רוברטה וינצ'י (43 בעולם), 7–6(7–4), 6–2. בעקבות זכייה זו היא זינקה מהמקום ה-26 בעולם למקום שמיני בעולם, דירוג השיא שלה. היא הודיעה שתפרוש בסיום העונה לאחר שקבעה את הישג השיא שלה. פנטה שיחקה בנבחרת איטליה בין השנים 2003 ו-2011. מאזנה עומד על 21 ניצחונות (20 במשחקי יחידות ו-1 במשחקי זוגות) ו-4 הפסדים (כולם במשחקי יחידות). פנטה הייתה שותפה לזכייה של נבחרת איטליה בגביע הפדרציה בשנים 2006, 2009 ו-2010. בשנת 2006 גברה הנבחרת האיטלקית על נבחרת בלגיה, ובשנים 2009 ו-2010 ניצחו האיטלקיות את נבחרת ארצות הברית. מדיה וקבצים בנושא פלאביה פנטה בוויקישיתוף אתר האינטרנט הרשמי של פלאביה פנטה (באיטלקית ובאנגלית) פלאביה פנטה, ברשת החברתית אקס (טוויטר) פלאביה פנטה, באתר olympedia.org פלאביה פנטה, באתר ה-WTA פלאביה פנטה, באתר ה-ITF פלאביה פנטה, באתר גביע הפדרציה תודה ושלום: הטניסאיות שפרשו מוקדם מדי, באתר ynet, 10 בנובמבר 2015 ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
Into Eternity (אלבום)

אינטו איטרניטי הוא אלבום הבכורה של להקת המטאל הקנדית אינטו איטרניטי. האלבום במקור הוצא לאור באופן עצמאי על ידי הלהקה בשנת 1999, ולאחר מכן הוצא לאור מחדש דרך חברת התקליטים DVS בשנת 2000. הגרסה המחודשת של האלבום כוללת עטיפה שונה ושיר בונוס שהתווסף. השיר "The Modern Day" כולל קטע שיחה בין ברוס וויליס לווינג ריימס מתוך הסרט ספרות זולה שיצא ב-1994. "Torn" − ‏ 5:31 "Sorrow" − ‏ 4:49 "Left Behind" − ‏ 3:15 "The Modern Day" − ‏ 4:53 "A Frozen Escape" − ‏ 3:50 "Behind the Disguise" − ‏ 4:15 "Holding Onto Emptiness" − ‏ 4:51 "Into Eternity" − ‏ 4:07 "Speak of the Dead" − ‏ 3:55 "Silence Through Virtue" (רצועת בונוס) − ‏ 4:51 טים רות' (Tim Roth) - גיטרה, שירה כריס אייסלר (הוחלף בגרסה המחודשת לדניאל נרגאנג)- גיטרה כריסטופר מקדוגל (Christopher McDougall) - קלידים סקוט קראל (Scot Krall) - גיטרה בס ג'ים אוסטין (Jim Austin) - תופים מידע על האלבום Into Eternity באתר MusicBrainz
מרווין האריסון

מרווין דרנל האריסון (באנגלית: Marvin Darnell Harrison; נולד ב-25 באוגוסט 1972, בפילדלפיה, פנסילבניה) הוא שחקן פוטבול לשעבר, ששיחק בתפקיד תופס (וייד רסיבר) במשך 12 עונות בקבוצת אינדיאנפוליס קולטס מליגת ה-NFL. ב-2016 נבחר להיכל התהילה של הפוטבול המקצועני. האריסון פתח במשך שלוש שנים בנבחרת הפוטבול של אוניברסיטת סירקיוז, ושבר את שיא היארדים בתפיסה לקריירת מכללות (2,718). הוא ניצב במקום השני בטבלת תופסי הטאצ'דאונים בהיסטורית האוניברסיטה, עם 20. כמו כן, הספיק האריסון לשחק עם בוגר מפורסם נוסף של האוניברסיטה, הקוורטרבק דונובן מקנאב. מרווין האריסון נבחר על ידי הקולטס בבחירה ה-19 בדראפט 1996, בחירה אותה השיגו הקולטס באמצעות טרייד עם אטלנטה פלקונס. להאריסון נוצרה מערכת יחסים יוצאת דופן עם פייטון מאנינג, רכז המשחק אותו בחרו הקולטס בדראפט 1998. השניים נחשבים לצמד הרכז-תופס הטוב בהיסטוריה של הליגה, ומחזיקים ביחד במספר רב של שיאים שבין תופס ומוסר. בשנים הבאות הפך האריסון לאחד מן התופסים הפוריים ביותר בליגה, כולל רצף של 8 שנים בהן תפס מעל 1,000 יארד ו-10 טאצ'דאונים בכל עונה. בשנת 2002 שבר האריסון את שיא התפיסות בעונה והעמיד אותו על 143 תפיסות. נכון לסוף עונת 2015, הוא ממוקם במקום החמישי בכל הזמנים בתפיסות לטאצ'דאונים (128), רביעי בתפיסות (1,102) ושביעי ביארדים בתפיסה (14,580). מרווין האריסון מחזיק במספר שיאי NFL ביניהם: שיא התפיסות לעונה בודדת, 143, נקבע בעונת 2002. השחקן היחיד בהיסטוריית הליגה עם 4 עונות רצופות של 100 תפיסות או יותר. השחקן היחיד בהיסטוריית הליגה עם 4 עונות רצופות של 1,400 יארדים או יותר בתפיסה. מחזיק בשיא המשחקים עם מספר תפיסות דו-סיפרתי (6) בעונה בודדת, נקבע בעונת 2002. ממוצע של 6 תפיסות למשחק בקריירה, שיא NFL. מקום שני בכל הזמנים במספר משחקים של 100 יארד או יותר בקריירה, מאחורי ג'רי רייס. הכי הרבה תפיסות בתקופה של שתי עונות (252, 2001-2002) שיאים אותם מחזיק בצוותא עם פייטון מאנינג בתור צמד רכז משחק-תופס: מספר התפיסות הרב ביותר - 1011 מספר היארדים הרב ביותר - 13,542 מספר טאצ'דאונים הרב ביותר - 114 מדיה וקבצים בנושא מרווין האריסון בוויקישיתוף Top 10 pass combos in NFL history, NFL.com. June 26, 2009 ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
משפט צ'בה

משפט צ'בה הוא משפט יסודי בגאומטריה האוקלידית, הנותן תנאי לכך ששלושה קטעים היוצאים מקודקודי משולש ייפגשו בנקודה משותפת. היינו: במשולש ABC, אם בוחרים נקודות F,D,E על הצלעות AB,BC,CA (או המשכיהן) בהתאמה, אז הקטעים AD, BE ו-CF נפגשים בנקודה אם ורק אם מכפלת יחסי החלוקה A F F B ⋅ B D C D ⋅ C E E A {\displaystyle {\frac {AF}{FB}}\cdot {\frac {BD}{CD}}\cdot {\frac {CE}{EA}}} שווה ל-1. לצורך זה יחס החלוקה מחושב עם סימן; המשפט נכון גם לגבי חלוקה חיצונית, כאשר היחס שלילי. ניסוח נוסף של המשפט מספק תנאי שקול המכונה "משפט צ'בה הזוויתי": sin ⁡ ∠ B A D sin ⁡ ∠ C A D ⋅ sin ⁡ ∠ A C F sin ⁡ ∠ B C F ⋅ sin ⁡ ∠ C B E sin ⁡ ∠ A B E = 1. {\displaystyle {\frac {\sin \angle BAD}{\sin \angle CAD}}\cdot {\frac {\sin \angle ACF}{\sin \angle BCF}}\cdot {\frac {\sin \angle CBE}{\sin \angle ABE}}=1.} . ניתן להוכיח שהניסוחים שקולים בעזרת שימוש במשפט הסינוסים. משפטים ידועים על נקודות מיוחדות של משולש הם מסקנות ממשפט צ'בה: העובדה ששלושת התיכונים במשולש נפגשים בנקודה היא מקרה פרטי, שבו כל היחסים שווים לאחד. העובדה ששלושת חוצי הזוויות במשולש נפגשים בנקודה נובעת ממשפט צ'בה באמצעות משפט חוצה הזווית (חוצה זווית מחלק את הצלע שמול הזווית ביחס ששווה ליחס בין שוקי הזווית). העובדה ששלושת הגבהים במשולש נפגשים בנקודה נובעת ממשפט צ'בה שכן היחס שבו מחלק הגובה את הצלע אליה הוא מורד שווה ליחס הטנגנסים של הזוויות האחרות במשולש. שלשה של נקודות F,D,E כמתואר במשפט נקראת שלשת צ'בה. לדוגמה, אמצעי הצלעות מהווים שלשת צ'בה (זהו המשפט על מפגש התיכונים בנקודה). גם נקודות ההשקה של המעגל החסום מהוות שלשת צ'בה (מפגש הקטעים האלה נקרא נקודת גרגון (אנ') של המשולש). יש למשפט כמה וכמה הוכחות גאומטריות, אבל ההוכחה בשיטות של גאומטריה אנליטית היא כנראה הפשוטה מכולן. מכיוון שהנקודות A,B,C אינן על קו ישר אחד, כל נקודה במישור, ובפרט O (ראו ציור) היא ממוצע משוקלל שלהן, כלומר, קיימים משקלים   α , β , γ {\displaystyle \ \alpha ,\beta ,\gamma } , שסכומם 1, כך שמתקיים:   α A + β B + γ C = O {\displaystyle \ \alpha A+\beta B+\gamma C=O} . מכיוון שהנקודה D נמצאת על ישר אחד עם O ו-A, ועל ישר אחר עם B ו-C, מתקיים: D = β β + γ B + γ β + γ C {\displaystyle D={\frac {\beta }{\beta +\gamma }}B+{\frac {\gamma }{\beta +\gamma }}C} . לכן B D C D = γ β {\displaystyle {\frac {BD}{CD}}={\frac {\gamma }{\beta }}} , ובאופן דומה, A F F B = β α {\displaystyle {\frac {AF}{FB}}={\frac {\beta }{\alpha }}} , ו- C E E A = α γ {\displaystyle {\frac {CE}{EA}}={\frac {\alpha }{\gamma }}} . כלומר, טענת המשפט היא ש- β α ⋅ γ β ⋅ α γ = 1 {\displaystyle {\frac {\beta }{\alpha }}\cdot {\frac {\gamma }{\beta }}\cdot {\frac {\alpha }{\gamma }}=1} , והטענה הזו טריוויאלית. משפט מנלאוס מדיה וקבצים בנושא משפט צ'בה בוויקישיתוף הוכחה אינטראקטיבית למשפט צ'בה הוכחות והכללות למשפט צ'בה משפט צ'בה - ניסוח טריגונומטרי משפט צ'בה, באתר MathWorld (באנגלית) משפט צ'בה, באתר אנציקלופדיה בריטניקה (באנגלית)